2012 m. kovo 28 d. Bendrojo Teismo sprendimas byloje Berliner Institut für Vergleichende Sozialforschung prieš Komisiją
(Byla T-296/08)
(Vykdant INTI programą išmokėtos lėšos - Gavėjui mokėtinos sumos nustatymas - Vertinimo klaidos)
Proceso kalba: vokiečių
Šalys
Ieškovas: Berliner Institut für Vergleichende Sozialforschung eV (Berlynas, Vokietija), atstovaujamas iš pradžių advokato U. Claus, vėliau advokatų S. Reichmann ir L.-J. Schmidt
Atsakovė: Europos Komisija, atstovaujama iš pradžių B. Simon, vėliau S. Grünheid, padedamų advokato R. Van der Hout
Dalykas
Prašymas panaikinti 2008 m. gegužės 23 d. Komisijos sprendimą, susijusį su vykdant susitarimą dėl subsidijos JLS/2004/INTI/077 ieškovo patirtų išlaidų nepripažinimu iš dalies.
Rezoliucinė dalis
Panaikinti 2008 m. gegužės 23 d. Komisijos sprendimą, susijusį su vykdant susitarimą dėl subsidijos JLS/2004/INTI/077 Berliner Institut für Vergleichende Sozialforschung eV patirtų išlaidų nepripažinimu iš dalies, tiek, kiek jis apima išlaidas, susijusias su B 9, B 10, B 37, B 38 ir G 5 punktais.
Berliner Institut für Vergleichende Sozialforschung eV padengia du trečdalius savo bylinėjimosi išlaidų ir du trečdalius Europos Komisijos bylinėjimosi išlaidų. Komisija padengia trečdalį savo bylinėjimosi išlaidų ir trečdalį Berliner Institut für Vergleichende Sozialforschung eV bylinėjimosi išlaidų.
____________
1 - OL C 247, 2008 9 27.